Ford Otosan. Ford Otosan - Turkiyada joylashgan Ford Motor Company va Koch Holdingga tegishli boʻlgan avtomobil ishlab chiqaruvchi kompaniya. U hozirgi shaklda 1977-yilda tashkil etilgan boʻlib, ilk ish faoliyatining boshlanishi 1928-yillarga toʻg'ri keladi. Hozirda bu kompaniyaning butun mamlakat boʻylab beshta ishlab chiqarish quvvatlari mavjud va bosh ofisi Gölcük shahrida, ikkinchi bosh ofisi-Inönü shahrida joylashgan. Tarixi. Hamkorlik 1928-yilda, Vehbi Kochning Anqara shahrida Ford avtomashinalari sotuvchisi etib tayinlangandan boshlandi. Bir yil soʻngra, Turkiya milliy assambleyasi Ford kompaniyasiga Istanbulning port hududida joylashgan erkin iqtisodiy hududda avtomashinalari mahalliy yigʻish korxonasini qurishga ruhsat berdi. 1934-yil, ushbu faoliyat toʻxtatilgan paytgacha, cheklangan miqdordagi transport vositalari Istanbulda yigʻilgan edi. 1959-yilda Istanbulda Otosan zavodining qurilishi boshlandi va 1960-yilda Ford Consul avtomobili zavodda birinchi boʻlib ishlab chiqarildi, undan keyin va yuk mashinalari ishlab chiqariladi. 1965-yilda D1210 yuk mashinasi ishlab chiqarila boshladi va 1966-yilda Turklar tomonidan ishlab chiqilgan, birinchi ommaviy ishlab chiqarilgan Anadol avtomashinasi yaratiladi. 1967-yilda Ford Transit ham ishlab chiqarila boshladi va 1973-yilda Turkiyada birinchi, Anadol STC-16 nomli sport avtomobili ishlab chiqariladi. 1977-yilda kompaniya Ford bilan litsenziya shartnomasini imzoladi va kompaniya nomi Ford Otosan deb oʻzgartiriladi. 1979-yilda, Eskishehirning Inönü shahrida qurilajak yangi zavodning poydevori qoʻyiladi. Ushbu zavodda 1983-yilda Ford Cargo ishlab chiqarilishi boshlanadi. Shuningdek, oʻsha yili Ford, kompaniyadagi mulk ulushini 30 foizgacha oshiradi. 1985-yilda Ford Taunus Istanbul zavodida ishlab chiqarilishi boshlaandi va 1986-yilda Inönü dvigatel zavodining rasmiy ochilish marosimi boʻlib oʻtadi. 1992-yilda yangi Ford Transit ishlab chiqarila boshlandi va 1993-yilda Ford Escort ishlab chiqarish liniyalarida Ford Taunus avtomobilining oʻrnini egalladi. 1997-yilda Ford kompaniyadagi ulushini 41 foizgacha oshirdi va qoʻshma korxonada Koch xolding bilan teng huquqli sherik boʻldi. 1998-yilda Kocaeli shtatidagi Göljük shahrida 2001-yilda ishga tushirilgan yangi zavod uchun poydevor qoʻyish marosimi boʻlib oʻtdi. U asosan tijorat transport vositalarini ishlab chiqarishga qaratilgan va Ford Transit va Ford Transit Connect avtomobillarini ishlab chiqaradi, ikkala model ham dunyo boʻylab sotiladi. 2003-yilda kompaniya Ford Cargo ogʻir yuk mashinasining yangi avlodini ishlab chiqara boshladi. 2012-yil sentabr oyida Ford Tranzitning yangilangan versiyasini taqdim qiladi, va 2013-yil yanvarda yangi Cargo yuk mashinalari taqdim etiladi. Cargo yuk mashinasi Ford Otosan tomonidan Ford Brazil bilan hamkorlikda ishlab chiqilgan va ikkala mamlakatda ham ishlab chiqariladi. 2018-yil sentabr oyida Germaniyaning Gannover shahrida boʻlib oʻtgan IAA tijorat transport koʻrgazmasida Ford 4-darajali avtonom haydash qobiliyatiga ega boʻlgan F-Vision deb nomlangan elektr traktor tirkamali vosita konsepsiyasini taqdim etdi. Ishlab chiqarish quvvatlari. Kompaniyaning butun mamlakat boʻylab beshta ishlab chiqarish quvvatlariga ega. Goljukda joylashgan Kocaeli zavodi 2001-yilda ochilgan va Transit va Transit Connect uchun asosiy global ishlab chiqarish markaziga aylangan. Yillik ishlab chiqarish quvvati 320 ming avtomobilni tashkil etadi va oʻz portiga ega. Eskishehirda joylashgan İnönü Zavodi 1982-yilda ish boshlagan, va Cargo ogʻir yuk mashinalari, shuningdek dvigatellar va elektr motorlarini ishlab chiqarish markazi boʻladi. Uning yillik quvvati 10000 doa yuk mashinasi, 66000 dona dvigatel va 45000 dona uzatmalar qutisi. Istanbulning Sancaktepe tumanida joylashgan Kartal qismlari tarqatish markazi, 1998-yildan buyon faoliyat koʻrsatib kelmoqda va u kompaniyaning marketing, savdo, savdodan keyingi xizmat va ehtiyot qismlari savdosi markazi hisoblanadi. Istambulning Sancaktepe tumanida joylashgan Sancaktepe muhandislik markazi 2014-yilda tashkil etilgan va eng yangi mahsulotlar va texnologiyalarni rivojlantirish uchun javobgardir. Unda 1000 dan ortiq mahsulotni ishlab chiqarish boʻyicha muhandislar ishlaydi. Yeniköy zavodi 2014-yil ikkinchi choragida Transit / Tourneo Courier ishlab chiqarishni boshladi. U Kocaeli zavodida joylashgan, ammo boshqa ishlab chiqarish zavodi sifatida, yiliga 110 ming avtomobil ishlab chiqarish quvvatiga ega.